tomron87/hebrew-wikipedia-sentences-corpus huggingface dataset:
במיוחד בא הדבר לידי ביטוי בפרשת המכרז להפרטת בנק לאומי, שבה, לפי זליכה, התנהג אולמרט כעושה דברה של קבוצת פרנק לואי, ופעל לשנות את כללי המכרז כך שיתאימו במיוחד עבורה, ובצורה שהייתה עלולה לעלות בהפסד מאות מיליוני שקלים לקופה הציבורית בישראל.
אולמרט היה בקשרים חברתיים הדוקים עם פרנק לואי ועם אנשיו.
זליכה מתאר כיצד תעתע באולמרט בניסיון למנוע ממנו להכשיל את המכרז.
האשמותיו של זליכה הובילו לפתיחת חקירה פלילית נגד אולמרט, שתרמה בסופו של דבר, לצד פרשות אחרות, להחלטתו להתפטר מראשות הממשלה.
נגיד בנק ישראל, סטנלי פישר סתר כמה מהאשמותיו העובדתיות של זליכה ועל כן הוא מואשם על ידיו כאילו שיקר בחקירת משטרה.
גם את היועץ המשפטי מני מזוז, ובפרט את אחותו, ימימה מזוז, היועצת המשפטית של משרד האוצר, מאשים זליכה ברפיון ידיים מול השחיתות ובניגוד אינטרסים.
האשמה חמורה במיוחד מפנה זליכה לשר בנימין בן אליעזר, שאמר לזליכה, בעקבות האשמותיו נגד אולמרט: "אם תעז להפליל את ראש הממשלה, אתה עלול לגמור עם עשרה כדורים בגב.
שלא תעז להפליל את ראש הממשלה" (עמ' 300).
זליכה מתאר שחיתות ובזבזנות ששררו במגזר הציבורי, בין השאר נמנעה המדינה מלחייב במס הכנסה הטבות שכר גדולות לעובדים במגזר הציבורי, כך שהעובדים קיבלו סכום גדול מהמגיע להם, עד שהדבר תוקן בידי זליכה.
המדינה דחתה תשלום חובות לספקים, עד כדי העמדתם בסכנה של פשיטת רגל.
זליכה מספר שביטל נוהג זה.
זליכה פעל לשינוי אופן הדיווח החשבונאי של המדינה, כך שיעמוד בתקנים בינלאומיים.
החשב הכללי הקודם, ניר גלעד, יעץ לו שלא להתעסק בעניינים שעלותם קטנה מ-20 מיליון ש"ח מפאת חוסר זמן, המלצה שמוצגת בידי זליכה כסמל להשלמה עם בזבזנות של כספי ציבור.
ניר גלעד מותקף גם על פרשת מכירת בתי הזיקוק, שבה גילה יחס נדיב במידה בלתי סבירה כלפי סמי עופר ואחיו יולי עופר, מכירה שזמן מה לאחריה מונה גלעד למנכ"ל החברה לישראל של האחים עופר.
זליכה מציין שספג ביקורת ולעג בעיתון "גלובס", ומייחס זאת להתעקשותו שבעלי "גלובס", אליעזר פישמן, לא ייהנה מתנאים בלתי שוויוניים בעניין חובות חברות הכבלים.
הגוף של ג'ניפר הוא סרט אימה אמריקאי משנת 2009, אשר בוים על ידי קרין קוסמה ונכתב על ידי דיאבלו קודי.
אניטה "נידי" לסניקי וג'ניפר צ'ק היו החברות הכי טובות מהילדות, למרות שיש להן מעט מאוד מן המשותף.
לילה אחד, ג'ניפר לוקחת את נידי לבר כדי לצפות בהופעה של להקת אינדי רוק בשם "לואו שולדר".
שרפה חשודה פורצת בבר, הורגת כמה צופים, וג'ניפר נלקחת על ידי הלהקה למרות ניסיונותיה של נידי לעצור אותם.
הם לוקחים אותה ליער ומציעים אותה כקורבן בתולה לשטן תמורת תהילה ועושר.
עם זאת, ג'ניפר היא לא בתולה, וכאשר הסולן ניקולאי רוצח אותה, רוח שטנית משתלטת על גופה.
מאוחר יותר באותו ערב, ג'ניפר, מכוסה בדם, מופיעה במטבח של נידי ואוכלת עוף מהמקרר אך היא אינה יכולה לעכל את האוכל, והיא מקיאה שובל של נוזל שחור.
ג'ניפר לאחר מכן ממהרת לעזוב בעוד נידי קוראת לה.
למחרת בבוקר בבית הספר, ג'ניפר מופיעה בסדר אך מושכת את החששות של נידי.
בעוד שהעיירה הקטנה הרוסה על ידי שמונה מקרי מוות שנגרמו על ידי השרפה, מפתה ג'ניפר את ג'ונאס קוזל, הקפטן של נבחרת הכדורגל, ולאחר מכן תוקפת אותו ביער, שם הגופה שלו נמצאת מאוחר יותר.
כעבור חודש, ג'ניפר מתחילה להיראות חיוורת ונענית להזמנה מהנער הגותי של בית הספר, קולין גריי, רק כדי להרוג אותו באכזריות באותו לילה.
בעוד נידי והחבר שלה, צ'יפ, מקיימים יחסי מין, נידי מרגישה שמשהו איום ונורא קרה.
היא עוזבת בבהלה וכמעט דורסת את ג'ניפר, אשר מכוסה בדם.
היא ממהרת הביתה ומוצאת את ג'ניפר בחדר השינה שלה.
היא יוזמת אינטימיות פיזית איתה ואז מסבירה לה מה קרה אחרי השרפה.
למחרת בבית הספר, בעוד שהעיירה המומה ממותו של קולין, נידי הולכת לספריית בית הספר במחלקת "תורת הנסתר" ומשערת כי ג'ניפר היא סוקובוס; היא חלשה כאשר היא רעבה, וחייבת לאכול בשר כדי לשמור על חייה והמראה.
נידי מספרת לצ'יפ על הגילויים שלה ומזהירה אותו לא ללכת לנשף האביב.
הוא לא מאמין לה והיא לאחר מכן נפרדת ממנו כדי להגן עליו.
צ'יפ הולך לנשף, בתקווה להיפגש עם נידי, אבל הוא נעצר על ידי ג'ניפר, אשר מפתה אותו ולוקחת אותו לבית בריכה נטוש.
נידיי מגיעה ומוצאת את ג'ניפר אוכלת את צ'יפ.
נידי מנסה להטביע את ג'ניפר ולאחר מכן עוזרת לצ'יפ לצאת מתוך הבריכה.
ג'ניפר מרחפת באוויר, ותוקפת את נידי אבל נדקרת מאוחר יותר על ידי צ'יפ.
ג'ניפר נמלטת בזמן שנידי צופה בחבר שלה מת.
נידי הולכת לבית של ג'ניפר, נכנסת דרך החלון ותוקפת את ג'ניפר עם סכין, מסמנת X על בטנה ולאחר מכן דוקרת אותה בלב, היא הורגת אותה.
אמא של ג'ניפר מגיעה ומוצאת את נידי על גבי גופתה של בתה.
זמן קצר לאחר מכן, נידי נכנסת לבית חולים לחולי נפש.
משום שהיא ננשכה על ידי ג'ניפר, היא משיגה כמה מהיכולות העל טבעיות של ג'ניפר.
מתוך רצון לנקום, היא נמלטת מבית החולים לחולי נפש ולוקחת טרמפ לבית המלון של הלהקה; שם היא מוצאת הלהקה ומתנקמת בהם בעזרת הסכין שבה דקרו את ג'ניפר.
הפסקול כולל, בין היתר, את שירם של להקת הפאנק רוק (Punk rock) פאניק!
אט דה דיסקו הנקרא "New Perspective".
בין השירים הידועים נמצאים גם השירים "Teenagers" של היילי ויליאמס, סולנית להקת הפאנק פאראמור, השיר "Toxic valentine" של All Time Low הידועה בסגנון האימו רוק, והשיר "Violet" של להקת הרוק האלטרנטיבי הול.
מייגן פוקס - ג'ניפר צ'ק
אמנדה סייפריד - אניטה "נידי" לסניקי
ג'יי קיי סימונס - מר ורובלווסקי
איימי סדאריס - גברת לסינקי
קייל גאלנר - קולין גריי
כריס פראט - השוטר רומן דודה
סינתיה סטיבנסון - גברת דוב
החלון הסגלגל או הגומץ הסגלגל (TA: Fossa ovalis) בלב האדם הוא שארית אמבריונלית (מההתפתחות העוברית), שנמצאת בפרוזדור הימני, בחיץ הפרוזדורים.
במהלך התפתחות העובר קיים נקב סגלגל ("סגלגל" במובן של אליפטי) בחיץ הפרוזדורים, שמאפשר זרימת דם בין הפרוזדור הימני של הלב לפרוזדור השמאלי.
בשעות הראשונות שלאחר הלידה נאטם הנקב הסגלגל (בהתפתחות תקינה), המעבר בין הפרוזדורים נחסם, ונותר ממנו החלון הסגלגל.
למרות שמו, אין זה חלון, כיוון שהוא אטום לחלוטין.
הגולגולת האדומה הוא כינויין של כל אחת משלוש דמויות נבלי-על המופיעות בחוברות הקומיקס ביקום מארוול קומיקס.
הדמות נוצרה על ידי הכותב ג'ו סיימון והמאייר ג'ק קירבי והופיעה לראשונה במרץ 1941 במהדורה הראשונה של קפטן אמריקה, Captain America Comics #1.
מבין העוטים את זהות הגולגולת האדומה, שני הראשונים היו סוכנים נאצים, בעוד השלישי קומוניסט: הראשון, ג'ורג' מקסון, היה תעשיין אמריקני שהפך למחבל נאצי.
מקסון התגלה בסופו של דבר כסוכנו של הגולגולת האדומה האמיתי, יוהאן שמידט, שנחשב לפי ארגון S.H.I.E.L.D לאיום הגדול ביותר על האנושות וליריבו המושבע של קפטן אמריקה, אשר רימה את המוות פעם אחר פעם.
האחרון מבין השלושה, אלברט מאליק, נודע כמי שגרם למות הוריו של פיטר פארקר, היתום שהפך ברבות הימים לספיידרמן.
דמות הגולגולת האדומה מדורגת במקום ה-14 ברשימת מאה נבלי-העל הגדולים, לפי אתר IGN, ובמקום ה-21 ברשימת מאה הנבלים הגדולים בכל הזמנים לפי מגזין Wizard.
את דמותו של יוהאן שמידט בסרטי היקום הקולנועי של מארוול גילמו שני שחקנים - בסרט הלייב אקשן "קפטן אמריקה" מגלם אותו השחקן הוגו ויבינג, ובסרטים "הנוקמים: מלחמת האינסוף" ו"הנוקמים: סוף המשחק" מגלם אותו השחקן רוס מרקאנד.
הגולגולת האדומה יוהאן שמידט היה גנרל נאצי לשעבר ואיש סודו של אדולף היטלר.
שמו משויך לארגון הידרה המרושע, והוא אויבה של סוכנות S.H.I.E.L.D, של קבוצת האוונג'רס ושל ארצות הברית ככלל.
דמותו השתנתה מבחינה פיזית כאשר מוחו הועבר לכפיל של קפטן אמריקה, שיא העליונות האנושית.
נדמה שהוא נהרג בעבר, אם כי הוא שב פעם אחר פעם לאיים על העולם במזימות של שליטה אבסולוטית ורצח עם.
הגולגולת האדומה הראשון שהופיע מבחינה כרונולוגית בשנות ה-40 של המאה ה-20 היה ג'ורג' ג'ון מקסון, איש עסקים אמריקני וסוכן נאצי שהוביל חבורת מרגלים ומחבלים.
הוא התעמת מול קפטן אמריקה בעת משימותיו הראשונות.
מקסון הוא יריב שקול ומחושב, ונראה כי הוא נהרג בזמן העימות האחרון ביניהם, אם כי הוא שב לעימות אחרון בהחלט עם קפטן אמריקה בתקופת תור הכסף.
מאוחר יותר, מקסון התגלה כסוכנו של הגולגולת האדומה האמיתי, יוהאן שמידט.
יוהאן שמידט נולד בכפר בגרמניה להרמן ומרתה שמידט.
אמו מתה בלידתו ואביו האשים אותו בכך וניסה לרצוח אותו, אך נעצר בידי הדוקטור.
מאוחר יותר, אביו התאבד ויוהאן התייתם.
הוא גדל ברחובות כקבצן וכגנב, ושנאתו כלפי האנושות הלכה והתעצמה בכל יום שעבר.
מאורע מפתח בתקופה זו היה התאהבותו בילדה יהודיה, אך כאשר היא דחתה בזלזול את מאמציו להתקרב אליה, הוא רצח אותה ובכך מצא פורקן לתסכוליו הרבים.
בכך, שחיתותו גדלה אף יותר.
שמידט עבד כפועל פשוט, ובתקופת בגרותו המאוחרת - עם עליית הרייך השלישי לשלטון - קיבל את עבודתו הרווחית ביותר עד כה - נער מעלית במלון נחשב.
בזמן עבודתו שם, הוא שירת את אדולף היטלר עצמו.
במקרה, שמידט היה שם כאשר הפיהרר נזף בזעם בקצין והצהיר שהוא יכול ליצור נאציונל-סוציאליסט טוב יותר אפילו מנער מעלית.
היטלר צפה מקרוב בשמידט הצעיר, זיהה בו את טבעו האפל, והחליט לקחת את האתגר ולגייס אותו.
היטלר לא היה מרוצה מדרך האימונים אותה עבר שמידט, והחליט לאמן אותו בעצמו כיד ימינו.
עם סיום אימוניו, היטלר העניק לו מדים מיוחדים ומסיכת גולגולת אדומה גרוטסקית, ושמידט הפך לגולגולת האדומה בפעם הראשונה.
תפקידו היה להתגלמות מנגנון ההפחדה הנאצי, בשעה שמבחינה פומבית היטלר נותר מנהיגה האהוד של גרמניה.
למטרה זו, הגולגולת האדומה מונה למוציא לפועל של פעולות טרור רבות, וכן בריגול תעשייתי ובמעשי חבלה.
הוא הצליח לזרוע הרס ברחבי אירופה בשלבים המוקדמים של מלחמת העולם השנייה.
אפקט התעמולה היה כה גדול, עד שממשלת ארצות הברית נאלצה להגיב בפעולת נגד על ידי יצירת החייל המושלם באמצעות "מבצע: לידה מחדש", וכך נולד סטיב רוג'רס כקפטן אמריקה.
עד מהרה, שני הכוחות המקבילים מצאו עצמם ניצבים זה מול זה בפעם הראשונה.
מאוחר יותר, הגולגולת שטף את מוחם של שלושה מחברי קבוצת "הפולשים" כדי שישרתו אותו.
הגולגולת האדומה וקפטן אמריקה מצאו עצמם נלחמים זה מול זה בסדרת התכתשויות לאורכה של המלחמה, עד לקרב הסופי שבו הגולגולת האדומה מצא עצמו קבור מתחת לחורבות בניין שהופצץ.
באותו רגע בו הבניין התמוטט, הוא נחשף לגז ניסיוני, ונותר בהקפאה מלאה למשך עשורים יחד עם מספר מחייליו.
התקופה שלאחר מלחמת העולם השנייה
עם היעלמותו של שמידט בשנת 1945, המוניטין של הגולגולת האדומה עדיין עורר יראת כבוד והוכיח את עצמו כיעיל.
בשנת 1953, סוכן קומוניסט בשם אלברט מאליק הפעיל את ארגון הפשע והריגול שלו באלג'יר ונטל את זהות הגולגולת האדומה, והעמיד פנים שהוא המקורי, בעוד הוא שירת אינטרסים סובייטים.
במהלך שנות ה-50 של המאה ה-20, הוא התעמת מול ויליאם בורנסייט, שהתחזה באותן שנים לקפטן אמריקה.
שני המתחזים נלחמו זה בזה למשך העשור.
בזמן שהקפטן ובאקי (ג'ק מונרו) נכנסו להקפאה עמוקה כאשר התעתיק של נוסחת הסופר-חייל של שניהם החל להשפיע על מוחם, מאליק המשיך בפעילותו ועם הזמן ניתק את קשריו עם ברית המועצות.
בין יתר מעשיו המפוקפקים והנודעים לשמצה, הוא היה אחראי למותם של ריצ'רד ומרי פיצפטריק פארקר, הוריו של פיטר פארקר, לאחר שהוסגרה זהותם בידי פושע-העל גוסטב "הג'נטלמן" פיירס.
מאליק לבסוף נורה ונהרג בידי נגע העולם התחתון המסתורי, בהוראתו של הגולגולת האדומה המקורי, יוהאן שמידט.
אחריתו של שמידט המשיכה לעורר צרות במשך שנות היעדרותו, בעיקר בדמותם של רובוטים חזקים והרסניים בשם Sleepers ("הרדומים"), שנועדו לפעול בימים מודרניים בידי סוכניו לצורך השמדת כדור הארץ אם גרמניה הנאצית תפסיד במלחמה.
בסופו של דבר, קפטן אמריקה הצליח לנטרלם.
שמידט לבסוף ניצל והוחייה מחדש מההקפאה בה היה שרוי בידי ארגון הטרור A.I.M..
עד מהרה, הגולגולת הסב תא שישמש למטרותיו הנלוזות של שליטה עולמית ולהבטחת מותו של קפטן אמריקה.
הוא גונב את הקוביה הקוסמית, מתקן הכלה שנוצר על ידי ציוויליזציות שונות ביקום מארוול ומכיל אנרגיות היכולות לשנות את מרקם המציאות.
מתגלה כי הוא היה זה שפקד על ברון זמו לגנוב את מטוס הפצצה שהובילה למותו של באקי.
שמידט נלחם לראשונה מזה שנים בקפטן אמריקה, אך הובס ונפל מצוק גבוה כשהוא מנסה לתפוס את הקוביה הקוסמית.
כאשר הוא הופיע מחדש, הוא ומאליק החלו להתעמת אחד עם השני, כששניהם תובעים בעלות על זהות הגולגולת האדומה.
לבסוף, מאליק היה קורבן להתנקשות של סוכן "נגע העולם התחתון", שאורגנה בידי שמידט.
שני האויבים המרים שבו למלחמתם רבת השנים, וקפטן אמריקה המשיך לסכל את תוכניותיו של שמידט, לתסכולו הרב.
מבין מזימותיו הרבות של הגולגולת האדומה, הוא לכד חלק מהאי מנהטן, שחרר "רדום" רביעי שיטיל את אימתו על העולם ולכד את קפטן אמריקה באי "המוגלים".
לאחר מכן, הגולגולת האדומה השיג ידו על הקוביה הקוסמית מחדש, והחליף באופן זמני גופות בינו לבין קפטן אמריקה.
כמו כן, הוא השתמש בקוביה כדי לשנות את אישיותו של סאם "סנאפ" וילסון, פלקון לעתיד.
זמן מה לאחר מכן, הוא לחם לראשונה בדוקטור דום, הטמיע שנאה על רקע גזעני בעיר ניו יורק ובנוסף היה זה שעמד מאחורי הסיעה של הידרה בלאס וגאס והתעמת לראשונה גם עם קינגפין.
שמידט הרג את רוסקו סימונס, האיש שעתיד היה לנטול את זהותו של קפטן אמריקה לאחר שזה האחרון פרש.
הוא חזר להשתמש ב"אבקת המוות".
בעזרתו של המדען ארנים זולא, שמידט תכנן להשתיל את מוחו של היטלר בגופו של קפטן אמריקה.
הוא הפך כמה מסוכני S.H.I.E.L.D לעבדיו בעלי פרצוף הגולגולת.
למשך זמן מה, שמידט הוביל מסדר ניהיליסטי והקים התיישבות נאצית על אי נטוש, שם נולדה לו בת בשם סינתיה שמידט, הידועה כנבלת-העל סין (Sin, "חטא").
המלחמה המתמשכת בין שמידט לרוג'רס הגיעה לנקודת רתיחה כאשר שמידט גילה כי הגז ששמר עליו בהקפאה כעת מתנדף מגופו, וכי הוא מזדקן בקצב מהיר לכדי גילו האמיתי.
כעת כשהוא באמצע שנות ה-80 לחייו, שמידט החלש והשברירי מתכנן קרב אחרון עם יריבו.
הוא חוטף את בני בריתו של קפטן אמריקה ומאלץ אותו להיכנע לו.
הוא דורש ממנו לעבור טיפול רפואי שיזקין את גופו למצב של גילו האמיתי.
שני הגברים - בגופותיהם השבריריים והחלשים - לחמו קרב אחד אחרון עד מוות.
אולם עד לרגע האחרון, רוג'רס סירב להרוג את שמידט, וזה האחרון מת כשהוא מקלל את רוג'רס.
נדמה שסוף כל סוף האיום של הגולגולת האדומה הוסר, והאוונג'רס השיבו לרוג'רס את נעוריו.
הגולגולת האדומה לא נותר מת לזמן רב.
הגנטיקאי הנאצי ארנים זולא השיג DNA של קפטן אמריקה, ותכנן את העברת מוחו של שמידט לכפיל של רוג'רס בזמן מותו.
שמידט נטל את הזהות הסודית ג'ון סמית' (המקבילה האנגלית לשמו הגרמני), ותכנן להמציא את עצמו מחדש בדרכיו לשליטה אבסולוטית כאמצעי לחגוג את יכולתו לרמות את המוות.
הוא נטש את אמונתו רבת השנים בנאציונל-סוציאליזם ובהיטלר, מתוך מחשבה שאמונה זו גרמה לו להיראות כשריד מהעבר.
במקום זאת, הגולגולת פנה לאידאולוגיה האמריקנית כמוטיבציה החדשה שלו.
הוא ראה בקפיטליזם ובהגדרה עצמית פוטנציאל גדול, והחל לפעול לביסוס מעמדו בוושינגטון הבירה על ידי לקיחת השליטה על "הוועדה לפעילות על-אנושית", גוף ממשלתי המפקח ומנטר פעולות של גיבורי-על.
הגולגולת גם שינה את דרך פעולתו: במקום לחיות ממזימה אחת לשנייה, הוא החל לממן ארגונים מרושעים שידווחו ישירות אליו, במיוחד קבוצת המיליציה "כלבי השמירה" (Watchdogs).
כמו כן, עבד תחתיו אחד מסוכני "נגע העולם התחתון" - ארגון שהטיל חתתו על נבלי-על במסעות הקטל שלו.
למרות כל זאת, פעילותו החשובה ביותר של הגולגולת הייתה להסרתו של קפטן אמריקה ממעמדו כגיבור-על והחלפתו בג'ינגואיסט בשם ג'ון ווקר, שהיה ידוע בשם הקוד "סוכן ארצות הברית".
על אף שבתחילה ניסה ווקר לעמוד באידיאלים עליהם שמר קפטן אמריקה, הגולגולת ארגן את רציחתם של הוריו ובכך הטריף את דעתו לכדי שיגעון ולגרימת נפילתו למסעות הרג ולהכתמת שמו של קפטן אמריקה.
אולם, כמו שאר מזימותיו שסוכלו בעבר, גם תוכנית זו נועדה להיכשל כאשר פרצופו האמיתי של הגולגולת עמד להיחשף בוועדה לפעילות על-אנושית.
הוא ניסה לתמרן את ווקר כדי שיהרוג את קפטן אמריקה, וכשזה האחרון הביס אותו, הגולגולת נראה שבע רצון על מה שעשה לרוג'רס ולווקר ולמוניטין של קפטן אמריקה.
הוא הסביר שכל זאת הוא חלק משיטת פעולתו החדשה דרך פרויקטים מרובים מאשר מזימות עקביות ורציפות אשר יגרמו לגיבורי-העל לרכז את כל מאמציהם לסכלם.
בנוסף, פרויקטים אלה נוגעים לגרימת מותו של רוג'רס בזמן אותו הגולגולת יבחר לנכון, וכי רוג'רס אינו יכול לגעת בו משום הסטטוס שלו כאיש עסקים אמריקני אמיד.
רוג'רס מבולבל ומלא תהיות על אותו אדם מסתורי שפניו דומות לו ואשר מתיימר להיות יריבו המת.
הוא שם לב לכך שהגולגולת אינו שואף עשן מתוך מחזיק הסיגריות שבפיו, והתברר שהסיגריה הכילה מנה קטלנית של הרעל החביב על הגולגולת האדומה - "אבקת המוות", שיועדה לרוג'רס.
אולם, המלכודת אותה טמן לו הגולגולת פעלה כנגד שמידט כאשר ווקר פגע בו מאחור עם המגן שלו.
כתוצאה מכך, הגולגולת סבל מעיוות חמור בפניו הודות לאבקה, ופניו החלו להידמות לגולגולת אדומה חיה, חסר שיער, ועורו הצטמק וקמל ושינה את צבעו לאדום.
חרף זאת, הגולגולת לא מת עקב השפעות נוסחת הסופר-חייל.
לאחר מכן, הגולגולת יזם קונפלינקט בין ארצות הברית לבין סימקריה, ארצה של המתנקשת סילבר סייבל.
הוא הצטרף לקונספירציית "מעשי נקמנות", אולם הותקף בידי הטרוריסט המוטאנט מגנטו, שורד השואה אשר רצה להענישו על מעשיו במשטרו של היטלר.
מגנטו קבר אותו חי עם כמות מים שמספיקה למספר חודשים.
הגולגולת נותר לכוד ועל סף מוות, והבין את הפסול בדרכיו, עד אשר ניצל בידי אחד מחייליו, קרוסבונז.
מערכת יחסיו של הגולגולת עם נבלי-על אחרים הייתה בעייתית משום שהם גינו אותו בעקבות הרקע הנאצי שלו.
בקשת הסיפור "רחובות הרעל", הגולגולת הציע ברית עם קינגפין כדי לייבא סוג של סם חדש לרחובות ניו יורק, אך הקינגפין סירב לצודד עצמו עם הנאצי והשניים פתחו במלחמת סמים.
בעקבות כך, הוא הביס את הגולגולת, שהיה במצב רעוע וחלש, בקרב פנים אל פנים וחס על חייו בתנאי שכף רגלו לא תדרוך יותר בתחום שיפוטו של הקינגפין.
החריג מכולם היה הנבל הנאצי ברון וולפגנג פון סטרוקר, מנהיג ארגון הידרה.
לאחר שסוכני הגולגולת אפשרו לפון סטרוקר להיוולד מחדש, פון סטרוקר אסיר התודה אפשר לגולגולת להשתמש במשאבי הארגון שלו.
זמנו של הגולגולת בוושינגטון הגיע לסיומו עם לכידתו בידי האופטמן דוטשלנד (קפטן גרמניה) ונלקח לארץ מולדתו לעמוד למשפט על הפשעים נגד האנושות אותם ביצע, שנבעו עקב זמן שירותו כסוכן הרייך השלישי.
הגולגולת ניצל בעור שיניו בעזרתו של ארנים זולא, ואולץ לביים את מותו ולהסתתר במקום מחבוא בהרי הרוקי.
הוא גייס לשורותיו את וייפר הסוציופטית, דבר אשר ניכר אותו מחייליו וטלטל אותו בעקבות חטיפתה של חברתו של קפטן אמריקה, דיימונדבק, בידי קרוסבונז, וגילויו של רוג'רס את מקום מחבואו.
הגולגולת פיטר את קרוסבונז, ווייפר הובסה בידי קפטן אמריקה לאחר שהיא השתמשה בכספיו של הגולגולת כדי להשתמש במדיום הטלוויזיוני ברחבי אמריקה במטרה לעוור צופי טלוויזיה.
הגולגולת הופיע מחדש בזמן קשת הסיפור "מבצע: אי A.I.M", בו הוא מגלה כי הוא נחשף לאותו שיתוק קבוע שקפטן אמריקה נחשף אליו הודות לנוסחת הסופר-חייל.
כאשר המדענית המרושעת סופריה הציעה לקפטן אמריקה תרופה, הוא סירב להצעה לאחר שהרגיש שבכך הוא יהיה "חייב לה".
הגולגולת לקח לעצמו את התרופה וככל הנראה הרג את סופריה, וארגן את חטיפתו של קפטן אמריקה בידי סוכניו כדי לקחת ממנו עירוי דם שריפא אותו מהשיתוק.
ריפויו של קפטן אמריקה מביא בסופו של דבר לשיתוף פעולה הכרחי עם הגולגולת האדומה - כת נאצית שהעריצה את אדולף היטלר כאל גילתה קובייה קוסמית אשר הכילה את מוחו של היטלר, אשר הונח שם בידי הגולגולת עצמו.
השניים פעלו לעצור את הכת מלהפעיל את הקוביה, והגולגולת הציע לשלוח את קפטן אמריקה (כנגד רצונו) וללכוד את היטלר בתוך הקוביה בשעה שהגולגולת ישתמש בה כדי לכבוש את האנושות.
קפטן אמריקה נמלט ופצע את הגולגולת בזרועו בעזרת מגנו, מה שגרם לזה האחרון לשמוט מידו את הקוביה.
או אז, הקוביה הפכה לבלתי יציבה והשמידה את הגולגולת האדומה.
העובדה כי הרוע אינו מסוגל למות היא נכונה, וזה נכון גם במקרה של הגולגולת האדומה.
הגולגולת היה לכוד בממד סיוט גיהנום ונאלץ לשרת עולם של מהגרים כנער מעלית, אולם הרוע הנצחי שלו היה כה עוצמתי, עד אשר הוא הצליח לברוח מכלאו.
כתוצאה מכך, הגולגולת כעת הוא בעל כוחות מוגבלים לשינוי מרקם המציאות, מה שהופך אותו לאיום קוסמי אמיתי.
בנוסף, עזר לו הנבל קורבאק, שהתחזה לקאנג הכובש.
הוא נשלח לספינתו של גלקטוס כדי לגנוב ממנו כוח אשר בסופו של דבר יבטל את מגבלות כוחותיו של הגולגולת.
בהמשך, קורבאק ארב לו והצליח לגנוב ממנו את כוחותיו ולגרש אותו חזרה לכדור הארץ.
מאוחר יותר, הגולגולת קידם את עצמו למעמד של שר הביטחון כדל ראסק (אנגרמה ל"גולגולת אדומה") כדי לפתח נשק ביולוגי בו ערך ניסויים בהר ראשמור.
הוא נחשף והובס בידי האוונג'רס.
חייל החורף המסתורי התנקש בחייו של הגולגולת האדומה, תחת פקודותיו של הגנרל הסובייטי לשעבר אלקסנדר לוקין, אשר רצה להשיג את ידו על הקוביה הקוסמית החדשה אותה יצר הגולגולת.
כאשר הגולגולת נורה, הוא ניסה להשתמש בקוביה כדי להחליף גופות עם אלקסנדר לוקין כדי לשרוד, אך משום שהקוביה הייתה חלשה הוא הצליח רק להעביר את מוחו לגופו של לוקין, מה שלכד את שתי האישויות יחדיו בגוף אחד, והשניים ניהלו מלחמת שליטה - מלחמה שהגולגולת נראה שמנצח בה.
במהלך מזימה כדי למשוך את קפטן אמריקה, הגולגולת/לוקין גייס לעזרתו מספר גלוחי ראש גרמניים והפך אותם לממשיכי דרכו של מאסטר מן.
הוא גרם לקבוצה, לה קרא "גזע העל" (Master Race), להנחיל מתקפה על לונדון, אך מתקפה זו נבלמה בידי קפטן אמריקה, ספיטפייר ויוניון ג'ק.
לאחר מכן, הגולגולת/לוקין הפעיל "רדום", רובוט המתוכנת להשמדה המונית ואשר נוצר לכאורה בידי דוקטור דום.
הרובוט פגע בחלק נכבד של מפקדת קרונס החדשה בלונדון, אך הושמד בידי קפטן אמריקה ובאקי.
בעקבות מאורע זה, הגולגולת האדומה שלח הודעה תקשורתית המודיעה על שובו, בעוד לוקין גינה את מעשיהם של הגולגולת האדומה ושל קפטן אמריקה, ותמך בחוק רישום העל-אנושיים.
לאחר מכן, הגולגולת הציג בפני לוקין את שותפיו, קרוסבונז וסין.
עם פילוגם של גיבורי-העל בעקבות הצעת חוק רישום העל-אנושיים, הגולגולת מתמרן את האירועים לתועלתו בעזרתם של דוקטור פאוסטוס, ארנים זולא ודוקטור דום.
תוכניתו כוללת את איחודם של קפטן אמריקה עם אהובתו שרון קרטר, שמהופנטת בידי דוקטור פאוסטוס.
לאחר מלחמת האזרחים, הגולגולת מנחיל את תוכניתו, ומארגן את הירי בקפטן אמריקה בידי קרוסבונז בשעה שהוא מוכנס לבית המשפט להישפט על מעשיו החתרניים.
במהומה המתחוללת, קרטר - הנשלטת בידי פאוסטוס - מתנקשת בחייו של קפטן אמריקה.
זהו רק השלב הראשון בתוכניתו הזדונית של הגולגולת.
עם גילוי זהותו כלוקין, הוא מביים את מותו ומנחיל את השלב השני בתוכניתו - להשתמש בהחזקותיה הרבים של חברת קרונס כדי לשתק כלכלית את ארצות הברית, ולשטוף את מוחם של סוכני S.H.I.E.L.D כדי שיפתחו באש על קהל מפגינים מול הבית הלבן.
הוא ממשיך את מתקפתו בכך שהוא יוזם מהומה על ידי שימוש בכוחות אבטחה מקרונס ומים שעורבבו עם סמים באנדרטת לינקולן.
כל מעשיו אלו נוצרו בסופו של דבר כדי לקדם את מעמדו הציבורי של הפוליטיקאי גורדון רייט, שהיה נתון לשליטתו של הגולגולת, ואשר "פעל" לישב את הסכסוך.
רייט שרד ניסיון התנקשות מבוים בידי פלוגת הנחשים (Serpent Squad).
עם היבחרו, רייט יוביל להפעלת מדינת משטרה אשר תנוהל בחשאי בידי הגולגולת האדומה.
כמו כן, הגולגולת מתכנן להעביר את תודעתו לבנה של קרטר שטרם נולד, שככל הנראה הוא בנו של רוג'רס ואשר יש בו את מאפייני נוסחת הסופר-חייל.
שתי המזימות נכשלות עקב חוסר הסבלנות וחוסר היעילות אותה מפגינה בתו של הגולגולת - סין, העומדת בראש פלוגת הנחשים.
התקפתה על קרטר גורמת להפלת התינוק, וכן מנסה להכשיל את התנקשותו המבוימת של רייט על ידי כך שהיא מנסה להורגו באמת.
קרטר - המופעלת מרחוק בידי פאוסטוס - מצליחה להתמרד, ולפני הימלטותה יורה בלוקין למוות.
זהו אינו סופו של הגולגולת האדומה, שכן שניות לאחר מכן, ארנים זולא העביר את תודעתו לאחת מגופות הרובוטים שלו.
זאת ועוד, הוא אינו יכול לחזור לגופתו המקורית, כיוון שהיא הושחתה בידי קפטן אמריקה מתחזה, וכך הוא לכוד בגוף הרובוטי לעת עתה.
מתברר שהגולגולת לא הרג את רוג'רס, כי אם לכד את גופו ואת תודעתו במרחבי הזמן והמרחב.
הוא התכוון להשתמש בשרון קרטר ובמכונה שנוצרה בידי דוקטור דום כדי להעביר את גופו חזרה לזמן ההווה, אך כאשר קרטר השמידה את המכונה, גופו נדד במרחבי הזמן והמרחב.
עלתה ההשערה שהגולגולת רוצה להעביר את תודעתו לגופו של רוג'רס.
נורמן אוסבורן החליט לעזור בתוכנית, משום שהרגיש שקפטן אמריקה בחליפת איירון מן ("איירון פטריוט") המוביל קבוצת אוונג'רס משלו יגביר את הפופולריות שלו.
סין וקרוסבונז לוקחים את הגולגולת האדומה למדינת לטבריה כדי להעביר את מוחו לגוף אנושי.
עם הגעתם, הם פוגשים בדוקטור דום, שאומר להם שהיה הורג אותם אם הוא לא היה אחד שעומד מאחורי המילה שלו.
דום וזולא משלימים את בניית המכונה, וכובלים את קרטר אליה.
הם מפעילים את המכונה ועד מהרה, גופו של רוג'רס חוזר.
כאשר סטיב פוקח את עיניו הן אדומות, מה שאומר שהגולגולת הוא כעת תחת שליטה.
במהלך מתקפתו של הגולגולת האדומה על וושינגטון הבירה, הוא ורוג'רס נלחמים על שליטה בגופו של רוג'רס.
סטיב בסופו של דבר מגרש את הגולגולת מגופו ומכניס את תודעתו חזרה לגופו הרובוטי.
כדי למנוע את הימלטותו, קרטר פוגעת בגולגולת במטח חלקיקי פים, ההופך אותו למסה איטית וכבדה.
בשעה שרוג'רס והאוונג'רס לוכדים את תשומת לבו של הגולגולת, הוא מושמד בידי מטח טילים שנורה בידי קרטר מספינת מלחמה של A.I.M.
בסוף קשת הסיפור התגלה כי סין הייתה קרובה לרובוט המתפוצץ, מה שהותיר אותה מצולקת קשות, והיא נראתה כמו אביה.
במהלך הרצת הכותרים המחודשת "מארוול עכשיו!", שיבוט של שמידט מתעורר, מרכיב את חבורת אס-מן המוטאנטית ויוצא למסע נגד "האיום המוטאנטי".
הוא פרץ לקברו של צ'ארלס אקסבייר, שתל את מוחו של אקסבייר בראשו וזכה לכוחותיו.
אף על פי שלגולגולת האדומה אין כל כוחות על-אנושיים, הוא ניחן באינטלקט, גאונות ויכולת המצאה ברמה של נבלי-על כדוקטור דום, והוא אסטרטג צבאי מוכשר ופעיל פוליטית.
בזמן מסוים, תודעתו של הגולגולת מאוכלסת בגוף כפיל של קפטן אמריקה, וכתוצאה מכך קיבל את כל היכולות שהוענקו לקפטן אמריקה מנוסחת הסופר-חייל.
הוענק לו גוף הנמצא בשיא יכולתו הפיזית, מה שהעניק לו כוח, מהירות, זריזות וסיבולת-על, כמו גם רפלקסים מוגברים, יכולת איזון וקואורדינציה מושלמת שעוברים את יכולותיהם של האתלטים האולימפיים הטובים ביותר.
למרות מראהו המצולק, חושיו הם מפותחים ביותר, והוא מיומן באמנויות לחימה בידי הטובים שבסוכניו של היטלר, אם כי מעולם לא החזיק מעמד מול קפטן אמריקה.
בנוסף, הגולגולת הוא צלף מיומן, והוא שולט בכל סוגי כלי הנשק והפצצות.
הוא נודע כאחד מנבלי-העל המפחידים ביותר של מארוול קומיקס.
בזמן שהגולגולת אכלס את גופו של אלקסנדר לוקין, הוא איבד את יכולותיו העל-אנושיות.
מאז, הוא שוכן בגוף רובוטי שעוצב בידי המדען ארנים זולא, שניחן בסיבולת ויכולת עמידות מהגבוהים ביותר.
הגולגולת חימש עצמו בסיגריה המכילה גז רעיל שחביב עליו במיוחד - "אבקת המוות", אבקה אדומה שהורגת את קורבנותיו מיד עם בואה במגע עם העור.
האבקה מצמקת את עור הקורבן ומשווה לו מראה אדמדם, וכן גורמת לנשירת שיער, מה שמקנה לקורבן מראה של גולגולת אדומה.
הגולש הכסוף הוא דמות בדיונית של גיבור-על המופיעה בחוברות הקומיקס ארבעת המופלאים ביקום מארוול קומיקס.
הגולש הכסוף הוא האלטר אגו של נורין ראד, אסטרונום צעיר מכוכב הלכת זן-לה שערך עסקה עם הישות הקוסמית גלקטוס לשמש כמשרתו בתמורה להצלת עולם ביתו מהשמדה.
גלקטוס מעניק לו מעט מכוחו הקוסמי וכן אמצעי תחבורה דמוי-גלשן, שבאמצעותו הוא משייט ברחבי החלל במהירות שגדולה ממהירות האור.
ראד החל לאתר ברחבי הקוסמוס אחר עולמות חדשים אותם גלקטוס יכול לכלות, עד אשר הוא מגיע לכדור הארץ.
שם, ראד נתקל בארבעת המופלאים, קבוצת גיבורי-על שעזרו לו לגלות מחדש את אצילות הנפש שלו.
הוא בגד בגלקטוס והציל את הארץ, אך כעונש נשלח לשם לגלות.
דמותו של הגולש הכסוף מדורגת במקום ה-41 ברשימת מאה גיבורי-העל הגדולים, לפי אתר IGN.
את דמותו בסרט הלייב אקשן "ארבעת המופלאים: עלייתו של הגולש הכסוף" גילם השחקן דאג ג'ונס באמצעות לכידת תנועה, בעוד דמותו דובבה בידי לורנס פישבורן.
דמותו של נורין ראד בתור הגולש הכסוף מופיעה על עטיפת האלבום Surfing with the Alien של הגיטריסט ג'ו סטריאני.
למרות שסטריאני לא הכיר באותה עת את דמות הקומיקס, מנהל ההפקה שלו הציע להשתמש בדמות.
בעקבות כך, סטריאני הושפע מהמיתוס של הגולש הכסוף והלחין את השיר Back to Shalla-Bal מתוך האלבום Flying in a Blue Dream וכן את The Power Cosmic 2000, שיר בן שני חלקים מתוך האלבום Engines of Creation.
הַגּוּנִיס הוא סרט קומדיית הרפתקאות אמריקאי משנת 1985 בבימויו של ריצ'רד דונר.
התסריט נכתב על ידי כריס קולומבוס על פי סיפור מאת סטיבן ספילברג, המפיק של הסרט.
בסרט מככבים שון אסטין, ג'וש ברולין, ג'ף כהן, קורי פלדמן, קארי גרין, מרתה פלימפטון, ג'ונתן קה קואן, אן רמזי וג'ו פנטוליאנו.
כשהם עומדים בפני עיקול בתיהם בשכונת "מחוזות גון" בעיירה אסטוריה באורגון, על מנת להרחיב את השטח של הקאנטרי קלאב המקומי, קבוצת נערים צעירים המכנים את עצמם "הגוניס" נאספים לסוף שבוע אחרון ביחד.
החבורה כוללת את מייק וולש האופטימיסט (שון אסטין), אחיו הגדול ברנד (ג'וש ברולין), דאטה הממציא (ג'ונתן קה קואן), קלארק "פה" הפטפטן (קורי פלדמן) ולורנס "צ'אנק" השמן והמגושם (ג'ף כהן).
כשהחבורה מחטטת אחר חפצים מעניינים בעליית הגג של משפחת וולש, הם נתקלים במטבע דובלון ספרדי משנת 1632 ובמפת אוצר ישנה שאמורה להוביל לאוצרו של שודד הים האגדי וילי שתום העין, אותו מכנה מייקי "הגוני המקורי", ושאוצרו אמור להימצא בקרבת העיירה.
הילדים מתחמקים מברנד, שאמור לשמור עליהם, ונוסעים באופניים למסעדה נטושה בחוף הים בהתאם למה שמסומן במפה.
ברנד מגיע בעקבותיהם כשאליו מצטרפות המעודדת אנדי (קארי גרין) בה הוא מאוהב וחברתה הקרובה סטף (מרתה פלימפטון).
הקבוצה מגלה כי המסעדה משמשת כמקום מחבוא של משפחת הפשע פרטאלי: האחים פרנסיס (ג'ו פנטוליאנו), ג'ייק (רוברט דאבי) ואימם (אן רמזי).
הגוניס מצליחים למצוא מעבר לתעלה תת-קרקעית במרתף ונכנסים אליה, אבל צ'אנק נתפס על ידי משפחת פרטאלי ונכלא ביחד עם אחיהם המעוות והחזק סלות' (ג'ון מטוזאק).
בני המשפחה מאיימים עליו עד שהוא חושף בפניהם לאן נעלמו שאר הגוניס והם פותחים במרדף אחריהם.
צ'אנק נשאר מאחור עם סלות' אבל מתיידד עימו, ולאחר שסלות' משחרר אותו הוא קורא למשטרה והשניים עוקבים אחרי בני המשפחה האחרים.
הגוניס מצליחים להימלט ממספר מלכודות שווילי שתום העין הניח לפני מאות שנים בתעלות ומצליחים לברוח מבני משפחת פרטאלי.
הם מגיעים לנקרה גדולה ובה הם מגלים את הספינה הנטושה של וילי שתום העין, "התופת".
חברי הקבוצה מגלים את האוצר החבוי בתוך הספינה וממלאים את כיסיהם במטבעות ויהלומים, אך מייק מזהיר אותם לבל ייקחו את המטבעות המונחים על סט מאזניים המונח בחדר האוצר כהוקרה לווילי.
כשהם מתכוננים לצאת מהספינה בני משפחת פרטאלי מפתיעים אותם ולוקחים מהם את השלל, ולאחר מכן מאלצים אותם ללכת על הכבש ולצלול למים ולטבוע כשצ'אנק וסלות' מופיעים ומתקיפים את בני המשפחה ומאפשרים לגוניס לברוח.
בני המשפחה הולכים לחדר האוצר ומתחילים להעמיס את השלל, כולל את המטבעות על המאזניים של וילי - לקיחת המטבעות מהמאזניים מפעילה מלכודת נוספת וגורמת לנקרה להתחיל להתמוטט, ובעזרתו של סלות' הגוניס מצליחים להימלט בזמן.
שתי הקבוצות מגיעות לחוף של העיירה והגוניס מתאחדים עם בני משפחותיהם בעוד שבני משפחת פרטאלי נעצרים, אך צ'אנק מונע מהמשטרה לקחת את סלות' ומזמין אותו לגור עם משפחתו.
מייקי מגלה כי בני משפחת פרטאלי שכחו לקחת ממנו שקית גולות אותה הוא מילא ביהלומים מהאוצר של וילי, והיהלומים מאפשרים למנוע את עיקול בתיהם על ידי מנהלי הקאנטרי קלאב.
כשהגוניס חוגגים את מזלם הטוב, הם רואים את ספינתו של וילי יוצאת מהנקרה ומפליגה בעצמה לאופק.
שם השחקן/ית שם הדמות הערותשון אסטיןמייקל "מייקי" וולשג'וש ברוליןברנדון "ברנד" וולשאחיו הגדול של מייקיג'ף כהןלורנס "צ'אנק" כהןקורי פלדמןקלארק "מאות'" דברוקרי גריןאנדראה "אנדי" קרמייקלחברתו של ברנדמרתה פלימפטוןסטפני "סטף" סטיינברנרחברתה של אנדיג'ונתן קי קואןריצ'רד "דאטה" יאנגג'ון מטוזאקסלות'אן רמזיאמא פרטלירוברט דייויג'ייק פרטליג'ו פנטוליאנופרנסיס פרטלי
הסרט קיבל ביקורות מעורבות אך בעיקר חיוביות, וקיבל ציון 63 אחוז באתר ריכוז הביקורות Rotten Tomatoes, מתוך 41 ביקורות, אף על פי שכיום נחשב לסרט קאלט.
מבקרת הקולנוע תמר גלבץ כתבה עליו:.
שנה פרס קטגוריה תוצאה 1986 פרס סאטורן אן רמזי - שחקנית המשנה הטובה ביותר 1986 פרס סאטורן ג'ף כהן - השחקן הצעיר הטוב ביותר
ב-27 באפריל 2020 פרסם השחקן ג'וש גד בעמודו ביוטיוב איחוד של שחקני ומפיקי הסרט באמצעות פלטפורמת זום כחלק מתוכניתו החדשה Reunited Apart ("מאוחדים מחדש בנפרד") ומתוך מאמץ לגיוס כספים עקב משבר מגפת הקורונה.
כל שחקני הסרט השתתפו, והוא הוקדש לזכרם של השחקנים אשר נפטרו.
בנוסף לשחקנים, השתתפו גם במאי הסרט ריצ'רד דונר, המפיק סטיבן ספילברג והכותב כריס קולומבוס, עם הופעת אורח של המוזיקאית סינדי לאופר.
ב-19 בדצמבר 2021 נמסר על פיתוח סדרת טלוויזיה שתהיה מעין ריבוט לסרט, על ידי ערוץ הזרמת המדיה "דיסני פלוס".
על פי הפרסום, הסדרה תעסוק במורה ובתלמידים המשחזרים תמונה-אחר-תמונה את הסרט המקורי של ריצ'רד דונר.
הגוף והלב, ששמו המקורי היה הבוז , הוא סרט דרמה צרפתי משנת 1963 בבימוי ז'אן-לוק גודאר ובכיכובם של בריז'יט בארדו ומישל פיקולי, המבוסס על הרומן האיטלקי משנת 1954, Ill disprezzo ("הבוז") מאת אלברטו מורביה.
ג'רמי פרוקוש, מפיק סרטים אמריקני (בגילומו של ג'ק פאלאנס), שוכר את שירותי הבמאי האוסטרי פריץ לאנג (המגלם בסרט את עצמו) למשימת בימוי העיבוד הקולנועי לאודיסיאה של הומרוס.
בשל חוסר שביעות רצונו מהגישה האמנותית שבה נקט לאנג בסרט, מגייס פרוקוש לסרט גם את שירותי התסריטאי פול ז'אוואל (מישל פיקולי), על מנת שיעבד מחדש את התסריט, אך גם לפול יש חילוקי דעות עם פרוקוש.
במקביל לעבודת פול על התסריט, מתדרדרים יחסיו עם אשתו קאמי (בריז'יט בארדו), בעיקר לאחר הסכמתו בסוף הקרנת הסרט בבימוי לאנג, שקאמי תיסע עם פרוקוש באלפא רומיאו האדומה שלו בלעדיו, עקב חוסר מקום ברכב הדו-מושבי.
לפני תחילת ההקרנה, כשקאמי הגיעה רק בסיומה לבקשת פול, אמר פרוקוש לפול ששכר אותו משום שפול זקוק לכסף, ומשום שמישהו אמר לו שיש לפול אישה יפה מאוד.
לקראת סיום הסרט, משאירה קאמי פתק לפול, שבו כתבה כי מצאה את אקדחו, הוציאה ממנו את הכדורים, והיא חוזרת לרומא עם פרוקוש במכוניתו מהווילה באי קאפרי, אחרי שקודם לא רצתה להגיע עם פול לווילה, אבל התנשקה עם פרוקוש בחלון הווילה לעיני פול.
קאמי הוסיפה בפתק שכנראה תגור לבד במלון ברומא, אבל נהרגה עם פרוקוש בתאונה מול משאית.
הסרט מבוסס על סיפורו של מוראביה העוסק בניכור הגובר בין אישה לבעלה, אבל בגרסתו הקולנועית של גודאר יש רובד נוסף של הקבלה לחייו האישיים: בעוד שפול, קאמי ופרוקוש מתכתבים, בהתאמה, עם אודיסאוס, פנלופה ופוסידון; הם באופן דומה מתכתבים גם עם גודאר, אשתו הדנית אנה קארינה וג'וזף א.
לוין , המפיץ של הסרט.
באחד מרגעי הסרט, עוטה קאמי פאה שחורה המשווה לה דמיון ויזואלי לאשתו של גודאר, קארינה.
גם השחקן הראשי, פיקולי, בעל דמיון מסוים לבעלה לשעבר של בארדו, הבמאי הצרפתי רוז'ה ואדים.
כמו כן, מתנהל בסרט דיון על הקומדיה האלוהית של דנטה.
הדיון מתמקד בבית ה-26 של השיר בחלקה הראשון של היצירה - "התופת", העוסק במסעו האחרון של אודיסאוס מעבר לעמודי הרקולס, בדרך לצידו השני של העולם.
"הבוז" מבטא את מבטו הציני והביקורתי של גודאר כלפי תעשיית הקולנוע, אנשיה והקודים הנהוגים בה; הסרט דן במחיר שהאמנות גובה מהאנשים העוסקים בה ומהסביבה הקרובה להם.
המפיק האיטלקי קרלו פונטי דן עם ז'אן-לוק גודאר על שיתוף פעולה אפשרי.
גודאר הציע עיבוד קולנועי לספרו של מוראביה, בכיכובם של השחקנים פרנק סינטרה וקים נובאק.
לאחר סירוב השניים, הציע פונטי ללהק את סופיה לורן ומרצ'לו מסטרויאני, אך הפעם נתקל בסירובו של גודאר.
לבסוף, נבחרה לתפקיד בארדו השחקנית-הדוגמנית, בעיקר בשל התעקשותו של המפיק פונטי כי הצגת גופה החושני בסרט עשויה להעלות את רווחיו.
ברוח זו ובלחץ המפיקים האמריקנים שהיו שותפים לסרט, התבקש גודאר, לאחר שכבר סיים לצלם את הסרט כולו, לביים סצנה אחת נוספת, שבה יוצג גופה העירום של בארדו.
בסצנה ידועה זו הפותחת את הסרט, מתחלף צבע התאורה מספר פעמים, באופן דרמטי וללא הכנה מוקדמת, מאדום - לצהוב ולבסוף לכחול.
הדיאלוג בין הדמויות, המצויות בעיצומה של סצנה אינטימית בחדר השינה, נותר ללא הפרעה.
הייתה זו דרכו האופיינית של גודאר ללעוג ולבקר את האופן בו עושים אנשי הקולנוע שימוש בעירום הנשי כמקדם מכירות.
גודאר אמנם ליהק עצמו בסרט לתפקיד עוזר הבמאי של פריץ לאנג, אך למעשה ייחס לדמותו של לאנג רבות מהדעות ומתאוריות הגל החדש שלו עצמו.
הסרט, אשר כולו מתרחש באיטליה, צולם באולפני "עיר הסרטים" צ'ינצ'יטה ברומא, ובווילה מלפרטה בקאפרי, דרומה מנאפולי.
באחת מסצנות הסרט, משוטטים פול וקאמי בדירתם ברומא, מתווכחים ומתפייסים לחלופין.
גודאר ביים את הסצנה כרצף מתמשך של תנועות מצלמה, תחת תאורה טבעית וכמעט בזמן צילום אמיתי.
את הסרט צילם הצלם הקבוע של גודאר, ראול קוטאר, שצילם כמה מהסרטים של ראשית הגל החדש, ביניהם עד כלות הנשימה של גודאר.
גרסאות הסרט שהופצו לאקרנים בצרפת, איטליה ובארצות הברית היו שונות משמעותית זו מזו.
בעוד שהגרסה הצרפתית הייתה רב לשונית (בצרפתית, אנגלית, איטלקית וגרמנית), הגרסאות שהופצו בארצות הברית ובאיטליה דובבו לשפה המקומית.
מבחינת העריכה, בעוד שהגרסה הצרפתית שונה רק במקצת מהגרסה האמריקנית, הגרסה שהופצה באיטליה הייתה קצרה משמעותית (רק 82 דקות) וכללה מוזיקת ג'אז קלה שהולחנה על ידי יוצר איטלקי והחליפה את המוזיקה המקורית של הסרט.
נכון להיום, מרבית גרסאות ה-DVD של הסרט תואמות את הגרסה הצרפתית.
באחת מהביקורות המשמעותיות שנכתבו אודות הסרט, במגזין הקולנוע Sight & Sound, סיכם המבקר קולין מק'קייב את הסרט במילים – "העבודה הגדולה ביותר של מפיק אמנותי באירופה של אחרי המלחמה".
הסצנה הרחבה שצולמה בדירה, שבה מתפרקים נישואי פול וקאמי, זכתה לשבחים רבים מאת מבקרים וחוקרי קולנוע לאורך השנים.
במאמר שהתפרסם בפברואר 2012, ב-Interiors, מגזין מקוון לקולנוע ולארכיטקטורה, התמקד הדיון באופן שבו השכיל גודאר לנצל את המרחב המוגבל של הדירה בעת צילום הסצנה, כך שהמאפיינים הארכיטקטוניים של הדירה משרתים את הדעיכה ביחסיהם של בני הזוג.
הגולם הוא מחזה פרי עטו של הסופר היידי ה.
המחזה "הגולם" נכתב בשנת 1920 בהשראת מהפכת אוקטובר.
לֵיוִיק שאל מהמיתולוגיה היהודית את דמות הגולם מפראג והפך אותו לסמל הכוח הפיזי שנוצר בטרם עת כדי להביא גאולה לעולם.
"הגולם" תורגם לשפות רבות והיה לחלק חשוב של התיאטרון היידי.
בעברית הוא היה חלק מטרילוגית מחזות המכונה "חזיוני גאולה" והם: "הגולם", "חלום הגולם" ו"כבלי משיח".
הסיפור על "הגולם", האדם המלאכותי הנברא מעפר באמצעות השם המפורש, מופיע כבר באגדה התלמודית; לייוויק השתמש בגרסה מאוחרת של הסיפור, המייחסת את בריאת הגולם למהר"ל מפראג.
לֵיוִיק מספר על הרקע לכתיבת המחזה:
לייוויק, חזיוני גאֻלה: הגֹלם, חלום הגֹלם, כבלי משיח: טרילוגיה; תרגמו מיידיש: א.ז.
בן-ישי ואברהם שלונסקי ; בלוויית הקדמת המחבר ומבוא של דב סדן, ירושלים: מוסד ביאליק, תשי"ז 1957.
לייוויק, הגולם, מיידיש: מאיר ויזלטיר.
1. תיאטרון הבימה, הצגת בכורה: 15 במרץ 1925יוצרים - תרגום : ב.
וורושילוב, תפאורה ותלבושות : י.
העניים : אברהם ברץ, ארי ורשבר, בנימין צמח, אביבה פדואית, אלישבע פקטורוביץ.
2. תיאטרון הקאמרי, הצגת בכורה: 14 בדצמבר 1989
יוצרים – נוסח עברי : מאיר ויזלטיר, בימוי : גדליה בסר, תפאורה : אדריאן ווקס, תלבושות : עדנה סובול, מוזיקה : אורי וידיסלבסקי, תנועה : ליאת דרור וניר בן גל, תאורה : בריאן הריס.
שחקנים - המהר"ל : אבנר חזקיהו, הגולם : יוסי פולק, האדמוני/יצחק : רוברטו פולק, הגבוה/יעקב : אבי טרמין, דבויר'ל : רותי גולדברג, טדיאוש : יוסי גרבר, הכומר : זארה וארתאניאן, תנחום : יוסי קאנץ, השמש : אברהם פלטה, החולה : אברהם סלקטר, העיוור : צביקה שוורצברג.
רוחות, קבצנים, מתים, יהודי פראג : ענת אסולין, שירה גורן-חיטין, נעמה גפני, יוסי זבצקי, אילן יוסוב, אביטל לבני.
הגוּפּיט (תרגום מפיליפינית: "תקיפה", באנגלית: Typhoon Hagupit, בפיליפינים מכונה Typhoon Ruby) היה ציקלון טרופי גדול ממדים שהתפתח במערב האוקיינוס השקט ונע לכוון מזרח הפיליפינים.
הגופיט הוא הגדול שבציקלוני 2014 מבחינת עוצמת רוח, עם נתונים שווים לקודמו, טייפון "ווֹנפונג" .
הגופיט התפתח לסופה טרופית ב-1 בדצמבר 2014 ולטייפון ביום שלמחרת.
ב-4 בדצמבר נרשמו רוחות במהירות של 285 קמ"ש, וכתוצאה מכך הוגדר כסופה ברמת העוצמה הגבוהה ביותר - "דרגה 5".
הטייפון פגע צפונית לאזור שחווה הרס רב מטייפון האיאן שנה לפני כן, כולל מוות של מעל 6,000 אנשים והשארת כ-4 מיליון ללא קורת גג.
בזכות התרעות מוקדמות, ברחו כמיליון אנשים מבתיהם למקלטים מוגנים או לאזורים מחוץ לטווח הסכנה, כאשר מעל 120,000 אנשי צבא וכוחות ביטחון סייעו במיגון והכנות לסערה הצפויה.
בסופו של דבר נחלש הטייפון משמעותית בעת פגיעתו.
הטייפון עלה על הקרקע ליד העיר לגזפי שבדרום מזרח לוזון.
לאחר מכן נחלש הטייפון לרמה של סופה טרופית ופנה מערבה לכוון מנילה.
נזקי הטייפון כללו 19 הרוגים ולמעלה מ-900 פצועים.
הגולדברגים היא קומדיית מצבים אמריקאית של רשת ABC.
הסדרה עוקבת אחרי משפחת גולדברג, משפחה יהודית-אמריקאית בשנות ה-80 שחיה בפרוורי פילדלפיה, בעיירה ג'נקינטאון.
יוצר הסדרה הוא אדם פ.
גולדברג יצר את הסדרה על פי מאורעות אמיתיים שקרו לו ולמשפחתו בשנות ה-80. לאורך הסדרה נראה אדם מתעד את המציאות שלו דרך מצלמת הווידאו הביתית שלו, כפי שהייתה לו במציאות.
רוב המקרים והסיפורים בסדרה מבוססים על הסרטים הביתיים ששמר גולדברג בילדותו.
ב-26 בספטמבר 2018 עלתה לשידור העונה השישית.
בינואר 2019 עלתה גם סדרת ספין-אוף לסדרה, בשם "עושה בית ספר" ("Schooled").
בישראל, הסדרה משודרת ב-Yes TV Comedy.
בדצמבר 2021, נודע כי השחקן ג'ף גרלין עוזב את קאסט הסדרה בתור תפקידו כ"מוראי", אב המשפחה בשל תקריות על הסט שהתפרשו כלא נעימות על ידי שאר צוות הסדרה.
באפריל 2022 הסדרה חודשה לעונה עשירית והוחלט לסיים אותה בסיומה של עונה זו.
הסדרה מגוללת בצורה הומוריסטית את סיפור משפחתו של יוצר הסדרה אדם גולדברג, במהלך שנות השמונים.
היא מבוססת על סרטוני וידאו שגולדברג אכן צילם בשנות התבגרותו, ועל הדמויות בחייו באותה תקופה.
כל פרק בסדרה מתאר נושא אחר בחייו של אחד מהנפשות המשפחה.
לדוגמה, באחד הפרקים, בן הזקונים אדם גולדברג (שון גיאמברון) מתרגש לקראת היציאה של הסרט מלחמת הכוכבים - פרק 6: שובו של הג'דיי, אך אמו אוסרת עליו לצאת לסרט.
כתגובה אדם מתגנב אל בית הקולנוע המקומי ורואה את אמו באה לסרט אחר באותו בית קולנוע והסיפור מתגלגל.
אדם גולדברג (שון גיאמברון) - הפרוטגוניסט והגיבור הראשי בסדרה.
אדם הוא בן הזקונים במשפחה, הוא מגדיר את עצמו ואף מתואר על ידי הסובבים אותו כ"חנון".
אדם הוא נער שמפחד מגיל ההתבגרות, וזוכה להצקות מאחיו הגדולים ותלמידים תיכוניסטים עקב היותו ממושקף, ג'ינג'י וחנון.
אדם הוא הילד המועדף של אמו, שנוהגת להרעיף עליו אהבה בלתי פוסקת ולעיתים מביכה.
עבור הוריו הוא לא נער מתבגר אלא התינוק הקטן שלהם שמפחד מכל דבר.
מושא הערצתו של אדם הוא אחיו הגדול בארי, שאמנם לא מראה לו את אהבתו לעיתים קרובות, אך יש ביניהם קשר איתן.
אדם נוהג להסתבך עם המורים ועם החברים שלו לעיתים תכופות, אך בכל סוף פרק העניינים חוזרים לקדמותם.
בברלי גולדברג (ונדי מקלנדון-קובי) - אם המשפחה.
בברלי היא הדמות הדומיננטית מאחר שהיא עקרת בית, והיא מנהלת הבית.
טיפוס שתלטני אך גם חם ואוהב.
בברלי מאופיינת באהבה אובססיבית לילדיה, במיוחד לאדם.
היא מכנה את ילדיה בשמות מוזרים שמביכים את ילדיה כמו "שמו".
בברלי רוצה תמיד להשיג את הטוב ביותר לילדיה, גם אם זה בא על חשבון אחרים.
היא נוהגת להגיע אל בית הספר של ילדיה ולאיים על צוות המורים והמנהל (שמפחדים ממנה ונענים לדרישותיה המוזרות) כדי לקדם חברתית ולימודית את ילדיה.
בעונה הרביעית בברלי עובדת כמורה מחליפה בבית הספר של אדם, בארי ואריקה ומפדחת אותם.
מאריי גולדברג (ג'ף גרלין) - אב המשפחה.
טיפוס ממורמר ורגזן, בעל הסטיגמה של האבא הטיפוסי.
הוא מוריד את מכנסיו ונשאר עם תחתונים כאשר הוא מגיע לפתח ביתו.
כשהוא לא בעבודה, הוא מבלה את רוב זמנו מול הטלוויזיה ובצפייה במשחקי פוטבול.
הוא נוהג לכנות את ילדיו "טמבלים" ו"מטומטמים" כאשר הם עושים דברים שלא ראויים בעיניו.
למאריי מערכת יחסים סבוכה עם אביו, ולכן הוא מפגין אהבה ורגש לסובבים אותו לעיתים נדירות.
הבת המועדפת על מאריי היא אריקה, שאותה הוא נוהג לחנך בכך שהוא לא נותן לה כסף עבור בילוייה.
הוא מתעצבן מאוד כאשר נוגעים בתרמוסטט או מדליקים מזגן.
אף על פי שמאריי הוא טיפוס עצלן שרובץ על כורסת הטלוויזיה שלו, הוא דואג שילדיו יעבדו בעצמם ויהיו עצמאיים, בניגוד לבברלי, שמותירה להם לעשות ככל העולה על רוחם.
מעריץ מושבע של קבוצת הפוטבול פילדלפיה איגלס.
בארי גולדברג (טרוי ג'נטיל) - הילד השני מבין שלושת הילדים.
בארי הוא נער בתיכון, שמאמין בכל כוחו כי הוא ספורטאי, משורר, זמר ותלמיד מצוין, למרות שהוא ממש לא והוא אפילו גרוע בכל אלה.
הסיבה שהוא מאמין בכל זאת היא כי אמו בברלי' מחזקת לו את התחושה הלא נכונה.
בארי מכנה את עצמו "ביג טייסטי" כאשר הוא מתחיל לשיר ראפ.
בארי הוא מוזר ומזניח את לימודיו למען בילוי עם חבריו.
הוא וחבריו הקרובים קוראים לעצמם "ג'יי.טי.פי", והם עושים קטעי ראפ, מעשי קונדס וונדליזם במקומות שונים בעיר.
בארי מציק באופן שוטף לאחיו הקטן אדם ונוהג לכנות אותו "חנון" ו"מוזר".
בארי הוא בן הזוג של לייני, החברה הכי טובה של אחותו הגדולה.
הוא נוהג להקדיש לה שירי אהבה ומתנות שמביכות אותה, אך זה לא מונע מבארי ולייני להמשיך להיות זוג.
נוהג ללבוש חולצה בצבע כתום.
אריקה גולדברג (היילי אורנטיה) - הבת הבכורה במשפחה.
אריקה היא נערה המורדת בכללים של בית הספר ושל ההורים.
היא נוהגת לגנוב את כרטיס האשראי של בברלי ולהשתמש בו במסיבות וכן למטרות קניית משקאות אלכוהוליים.
בברלי דוחפת באריקה להרשם לקולג' ולהתחיל לפתח ציפיות לעתיד אך אריק מעדיפה להקדיש את רוב זמנה לחיי חברה.
אריקה מייעצת פעמים רבות לאחיה הקטנים בנושאים שונים ועוזרת להם בבית ספר.
חשוב לה במיוחד המראה החיצוני, כיוון שבחטיבת הביניים היא לא הייתה מודעת למראה ה"מכוער" (לטענתה) שלה.
אריקה מאוהבת בג'ף, נער בגילה שהיה מאוהב בה אך היא התעלמה ממנו ולא התייחסה אליו, ורק כאשר מצא בת זוג היא החלה להתייחס אליו.
לבסוף, באמצע העונה הרביעית, אביה של אריקה פולט משפט על כך שאריקה מאוהבת בג'ף לידו, והם מוצאים עצמם כזוג.
לאריקה כישרון מיוחד בשירה ובניגון על מקלדת אלקטרונית, אך היא מתביישת לשיר בפני רבים.
אלברט סולומון (ג'ורג' סיגל) - (מכונה על ידי בני משפחתו כ"פאפס") אביה של בברלי והסבא של משפחת גולדברג.
פאפס מתגורר יחד עם משפחת גולדברג ונוהג לבלות את רוב יומו בבילוי עם אדם, קריאת עיתון או שתיית מרטיני.
פאפס העדיף לגור עם הגולדברגים במקום חיי פאר בבית אבות רהבתני.
הוא נוהג לתת עצות לחיים בעיקר למאריי ותובע בו להביא רגשות כלפי ילדיו.
הוא החבר הכי טוב של אדם ומשחק איתו במשחקי וידאו.
כאשר בברלי מתערבת בחיי החברה של הילדים הוא מורה לה להפסיק ומנסה לשכנע אותה שהיא טעות, אך לשווא.
פאפס נוהג לספר לבארי ואריקה את הסיפורים שלו כאשר שירת בצבא ארצות הברית במהלך מלחמת העולם השנייה ולשעמם אותם עד עצבים.
מדי פעם משווייץ בסכום הכסף שלו.
לייני לויס (אמנדה "איי ג'יי" מישלקה) - החברה הטובה ביותר של אריקה ובת הזוג של בארי.
כמו אריקה, גם לה כישרון מיוחד בשירה והיא מנגנת לעיתים קרובות על גיטרה.
אמה של לייני נטשה אותה בילדותה ואביה גידל אותה לבד, לכן היא רואה את בברלי כמו אמהּ שלה.
דמותה מככבת בסדרת הספין אוף "עושה בית ספר" (Schooled), בה היא חוזרת כמורה למוזיקה בבית הספר
ג'ף שוורץ (סאם לרנר) - נער ביישן ומנומס שלעיתים אף מכונה "המשוגע" בצורה אירונית.
חבר של בארי, וחבר בכנופיית ג'יי.טי.פי.
הוא מאוהב באריקה מהעונה הראשונה ועד השלישית אך היא מתעלמת ממנו לחלוטין, אך בעונה הרביעית, כאשר הוא מוצא בת זוג, אריקה מתאהבת בו עד כלות נשמתה.
באמצע העונה הרביעית, הופך לבן זוגה של אריקה,
בסוף העונה השמינית הם מתארסים.
אריקה קולידג' (אליסון ריץ') - נערה עם קול של פקצה שעקב כך מכונה "אריקה מהוואלי".
השותפה לחדר של אריקה במעונות הסטודנטים שבקולג'.
למרות שמן הפרטי הזהה, לשתיהן יש אופי שונה לחלוטין.
מרווין גולדברג / דן פוגלר - אחיו הקטן והילדותי של מאריי והדוד המגניב של אדם.
מרווין מתארח אצל משפחת גולדברג בכל חג ההודיה ונוהג לשקר לגבי עבודתו.
בפרק השביעי של העונה הרביעית מרווין משקר לגולדברגים שהוא מצא עבודה כמאבטח בקניון (והציג את עצמו כשוטר).
נוהג להסתבך ולריב עם מאריי.
בן גולדברג / ג'אד הירש - (מכונה על ידי בני משפחתו כ"פאפ פאפ") אביו של מאריי וסבא של אדם.
פאפ פאפ הוא טיפוס רגזן ודעתן שניתק קשר עם משפחתו ומתקשר איתם לעיתים רחוקות.
יש לו בעיות תקשורת חמורות עם מאריי ולכן הם בריב כבר שנים.
הריב נובע לאחר שאמא של מאריי נפטרה, ופאפ פאפ נכנס לתקופת אבל ממנה לא יצא.
ביל לואיס / דייוויד קוצ'נר - החבר הכי טוב של מאריי ואבא של לייני.
הוא לא מחבב את בארי ואת הקשר שלו עם בתו.
בפרק החמישי בעונה השלישית הוא משכנע את מאריי לגדל שפם יחד איתו.
בברלי מתנגדת לעניין גידול השפם ודבר זה יוצר ביניהם מתיחה עכורה.
מתגעגע מאוד לאשתו שנטשה אותו ולא מצליח למצוא זיווג.
אוהד מושבע של הדאלאס קאובויס.
דנה קולדוול / נטלי אלין לינד - נערה יפה בת כיתתו של אדם אשר הופכת להיות בת הזוג שלו.
בפרק האחרון של העונה השנייה, היא עוברת לגור בסיאטל.
אדם ודנה המשיכו במערכת יחסים, אך נפרדו לאור המרחק בין השניים.
בעונה 7, דנה חוזרת לג'נקינטאון, והיא ואדם בוחנים את הקשר שלהם מחדש כשהם מגלמים את רומיאו ויוליה בהפקה של בית הספר.
רוב סמית' / נואה מונק - (מכונה בעיקר כ"רוב העירום") החבר השמן של בארי, חבר בכנופיית ג'יי.טי.פי.
אנדי קוגן / מאט בוש - חבר טוב של בארי החבר בכנופיית ג'יי.טי.פי.
מכונה כ"איש הנשים", כי הוא נוהג להתחיל עם מספר רב של בחורות.
דייב קים / קני רידוואן - בן כיתתו וחברו של אדם, המקפיד ללבוש אך ורק חולצות גולף.
הוא השעיר לעזאזל של החבר'ה, וחנון בהכחשה.
אמי מירסקי / סטפני קתרין גראנט - חברת ילדות קרובה של אדם ובת כיתתו.
הקשר שלה ושל אדם הוא כמו של אחים, ובחבורה של אדם היא "אחת מהחבר'ה".
סוזן סינומן / אנה גאסטייר - מורה תימהונית לדרמה ולמוזיקה אשר פועלת גם כמחזאית.
ריק מלור (המאמן מלור) / בריאן קולן - המורה הקשוח לספורט ומאמן בית הספר.
המאמן מלור אמנם מנסה לשוות לעצמו ארשת של גבר מחוספס, אך לא אחת מתגלה כאדם רגיש.
המאמן נודע בזכות התשוקה שלו לספורט ושיטות האימון הבלתי-מתפשרות שלו.
הוא מככב כאחת הדמויות הראשיות בסדרה "עושה בית ספר".
אנדרה (ג'ון) גלאסקוט / טים מדוז - מורה המשמש גם כיועץ בית הספר.
גלאסקוט הוא טיפוס רגשן ועדין אשר לא מסוגל לסבול קונפליקטים, במיוחד שיחות עם הורים.
בדרך כלל הוא נכנע לסיטואציות.
הוא מככב כאחת הדמויות הראשיות בסדרה "עושה בית ספר", בה מסופר כי ירש את תפקיד המנהל מארל, שיצא לפנסיה.
המנהל ארל בול / סטיבן טובולובסקי - מנהל בית הספר.
הוא נענה לאיומיה המוזרים של בברלי ומקבל אותה לעבודה בבית הספר כמורה מחליפה בעל כורחו.
ב"עושה בית ספר" דמותו פוקדת את בית הספר כדי להדריך את גלאסקוט כמנהל החדש.
ג'וני אטקינס / שון מרקט - נגן סקסופון ותופים שחצן עם קוקו שנוהג להעיר הערות סוטות לסובבים אותו ולהתנשק עם החברה שלו.
מעריץ של להקת "ראש" הנוהג להסתובב בחולצה עם הדפס של הלהקה.
בעונה 7, אדם מציין כי ג'וני הוא שמיניסט בפעם השלישית.
דמותו מופיעה תדיר בסדרה "עושה בית ספר" כשרת בית הספר.
צ'אד קראמפ / ג'ייקוב הופקינס - שכן בן גילו של אדם וחברו הקרוב.
ג'קי גירי / רוואן בלנצ'ארד (עונות 4–5) / אלקסיס ג'י זול (עונה 6-ואילך) - חברתו של אדם.
השחקנית הוחלפה עם עליית העונה השישית.
ניק מלור / ביל גולדברג - אחיו של המורה לספורט ריק מלור.
בסדרה הוא עצור בתחנת משטרה, שמשחזר את סצנת המשטרה הידועה מהסרט "שמתי ברז למורה".
דייוויד ספייד בתור גאס, זייפן תעודות זהות מפוקפק.
טום קוואנו בתור צ'ראלס קראמפ, אבא של צ'אד.
צ'אק נוריס (קול בלבד) מקריא מכתב לבארי.
וירד אל ינקוביק בתפקיד עצמו.
רוברט אנגלונד הופיע בדמות פרדי קרוגר שהוא מזוהה עימה, בפרק מיוחד לליל כל הקדושים, ששודר ב-24 באוקטובר 2018.
הגווארדיה (באוקראינית: Гвардія) הוא מיני סדרת טלוויזיה אוקראינית ששודרה בערוץ 2+2. הצילומים נערכו בבסיס של הכוחות המזוינים של אוקראינה בעיר ואסילקיב שבמחוז קייב.
פרק הבכורה של העונה הראשונה, שכללה ארבעה פרקים, שודר ב-23 במאי 2015. פרק הבכורה של העונה השנייה, בת 2 פרקים, שודר ב-14 באוקטובר 2017.
בשל סכסוך בין המפיקים שודרו 6 פרקים במקום 12 שתוכננו במקור..
אירועי הסדרה מתחילים ביברומאידאן, על רקע משבר אוקראינה, שם הגיבורים ניצבים משני צדי המתרס: האחד - קצין כוחות הפנים, הצד השני - המפגינים.
כאשר החלה ההתערבות הצבאית הרוסית במדינה, היריבים לשעבר מגויסים למשמר הלאומי.
בני הנוער הזרים זה לזה, הופכים לחיילים והמגויסים שהיו "אויבים" הופכים לידידים לנשק במלחמה על שלמותה הטריטוריאלית של מדינתם.
הגופים הדדיים או הגופים הפטמתיים או הממילריים הם זוג גופים קטנים ומעוגלים הממוקמים על פני השטח התחתונים של ההיפותלמוס, במוח הביניים שבמערכת העצבים המרכזית.
הגופים מהווים חלק מהמערכת הלימבית - הם מחוברים לקצהו של הפורניקס, אשר מעביר אליהם אותות עצביים מההיפוקמפוס ומהאמיגדלה ומהם המידע מועבר אל הגרעינים השונים בהיפותלמוס.
לגופים ככל הנראה תפקיד משמעותי ביצירת הזיכרון.
הגופים כוללים שתי קבוצות של גרעינים - הגרעינים המרכזיים והגרעינים הצדיים.
נוירואנטומיסטים שונים סיווגו את הגופים הדדיים כחלק אינטגרלי ממבנה ההיפותלמוס.
אנטומיסטים מוקדמים חשבו את צורתם לצורה של פטמה - ומכאן שמם.
לגופים הדדיים תפקיד משמעותי ביצירת זיכרון אירועי, וזאת בשל היותם גורם המקשר בין התלמוס וההיפוקמפוס.
כמו כן, בניסוי שנערך בעכברים עם פגיעות יזומות בגרעין המרכזי של הגופים הדדיים, נמצאו נזקים ופערים בזיכרון המרחבי.
נזק לגופים הדדיים הנגרם ממחסור בתיאמין עלול להוות פתוגנזה לתסמונת ורניקה-קורסקוף (קיומן במקביל של תסמונת ורניקה ותסמונת קורסקוף).
אחד התסמינים העיקריים של התסמונת הוא אמנזיה אנטרוגרדית, מה שמצביע על חשיבותם של הגופים הדדיים בתהליכי הזיכרון השונים.
כמו כן, ניוון של הגופים הדדיים הוא תסמין של מחלות אחרות - ציסטה קולואידית בחדר השלישי, מחלת אלצהיימר, סכיזופרניה, אי ספיקת לב ודום נשימה בשינה.
על אף הידע שקיים כיום אודות הגופים הדדיים, תפקודם המדויק טרם ברור לחלוטין.
הגולם הוא סרט אימה אמריקאי עצמאי בהפקה ישראלית שבוים על ידי צמד האחים יואב ודורון פז לפי תסריט של אריאל כהן.
הסרט הוקרן בבכורה ארצית בפסטיבל אוטופיה 2018.
הועמד לעשרה פרסים בינלאומיים מתוכם שלושה פרסי אופיר.
הוקרן בבתי קולנוע בחו"ל ונמכר לנטפליקס.
ע"פ פרסום של הניו יורק טיימס באוקטובר 2020 הסרט הוא אחד מ-13 הסרטים הכי מפחידים של נטפליקס.
עיבוד קולנועי לאגדת הגולם מפראג.
מגפה קטלנית ופולשים חיצוניים מאיימים על שלומה של קהילה יהודית באירופה.
חנה (חני פירסטנברג), חברה צעירה בקהילה, פונה אל תורת הקבלה והמיסטיקה היהודית כדי למצוא מושיע שיגן על המקומיים מפני סביבתם האלימה, אך היצור שמגיע חזק והרסני מכפי שהייתה יכולה להעלות על הדעת.
שם דמות חני פירסטנברג חנה ישי גולן בנימין אדי קבטנר יעקב לני רביץ הורוביץ (בתפקיד עצמו) ברייני פירסטנברג פרלהאלכסיי טריטנקוולדימיר
שנהארגוןקטגוריהפרסמועמד/יםתוצאהסימוכין2018London FrightFest Film Festivalהסרט הטוב ביותרהגולםBusan International Film FestivalMidnight Passionהסרט הטוב ביותרהגולםMorbido Film Festהסרט הטוב ביותרהגולםפסטיבל אוטופיההסרט הטוב ביותרהגולםPanic Film Festivalהסרט הטוב ביותרהגולםSitges Film FestivalPanorama Fantàsticהסרט הטוב ביותרהגולם2019Miami Jewish Film Festivalהסרט הטוב ביותרהגולםטקס פרסי אופיר לשנת 2019עלילתי ארוךהשחקנית הראשית הטובה ביותרחני פירסטנברגהפסקול הטוב ביותריובל בר-אוןהצילום הטוב ביותררותם ירון
הסרט הוא קופרודוקציה ישראלית-אמריקאית שהופק על ידי שלום אייזנבך וצולם באוקראינה.
הגוף החיובי היא תנועה חברתית הדוגלת בקידום דימוי גוף חיובי בקרב כלל האנושות.
התנועה מבקשת לאתגר את מיתוס היופי ואידיאל הרזון הרווחים בעולם המודרני.
בניגוד לתפיסות תרבותיות רווחות אלו, היא מקדמת תפיסה המקבלת כל מבנה גוף, ללא קשר לצורה, למשקל ולמראה.
פעילי התנועה מתנגדים לנטייה לשפוט את הגוף על סמך משקל, ומציינים ששיפוט זה מצטרף לרשת של שיפוטים נוספים המתקיימים על בסיס גזע, מיניות, מוגבלות וגורמים נוספים.
מתוך כך, התנועה מתחברת לארגונים נוספים המקדמים תפיסה חיובית של גוף ועקרונות של צדק ושוויון.
מטרת התנועה להתייחס לסטנדרטיים לא מציאותיים של יופי ולקדם דימוי גוף חיובי בעצמי ובאחרים.